SCN ออกหุ้นกู้ 300 ลบ. ชูดอกเบี้ย 5.5% ขายสถาบัน-รายใหญ่ 8-10 ส.ค.นี้
SCN ตั้ง 3 บล. เสนอขายหุ้นกู้วงเงิน 300 ล้าน อายุ 2 ปี 7 เดือน ชูผลตอบแทนสูง 5.5% เสนอขายนักลงทุนสถาบัน-รายใหญ่ ดีเดย์เปิดจอง 8-10 สิงหาคมนี้ นำเงินลุยขยายธุรกิจพลังงาน-ทุนหมุนเวียน หนุนการเติบโตในระยะยาว
SCN ออกหุ้นกู้วงเงิน 300 ลบ. ชูดอกเบี้ย 5.5% ขายสถาบัน-รายใหญ่ 8-10 ส.ค.นี้ นำเงินลุยขยายธุรกิจพลังงาน-ทุนหมุนเวียน หนุนการเติบโตในระยะยาว
9 ส.ค. 2565

ดร.ฤทธี กิจพิพิธ ประธานเจ้าหน้าที่บริหาร บริษัท สแกน อินเตอร์ จำกัด (มหาชน) หรือ SCN เปิดเผยว่า บริษัทได้มีการแต่งตั้งบริษัทหลักทรัพย์ (บล.) ยูโอบี เคย์เฮียน (ประเทศไทย) จํากัด (มหาชน), บริษัทหลักทรัพย์ เคพีเอ็ม จํากัด และบริษัทหลักทรัพย์ เคทีบีเอสที จํากัด (มหาชน) ซึ่งบริษัทหลักทรัพย์ทั้ง 3 แห่งจะทำหน้าที่เป็นผู้จัดจำหน่ายหุ้นกู้ของบริษัท สแกน อินเตอร์ จำกัด (มหาชน) ครั้งที่ 1 ให้กับนักลงทุนสถาบันและนักลงทุนรายใหญ่ หลังสํานักงานคณะกรรมการกํากับหลักทรัพย์และตลาดหลักทรัพย์ได้อนุมัติและเสนอขายหุ้นกู้ของบริษัทเรียบร้อยแล้ว
ขณะที่หุ้นกู้ของ SCN ที่เสนอขายครั้งนี้ มีมูลค่าที่ตราไว้ต่อหน่วย 1,000 บาท และมีราคาเสนอขายต่อหน่วย 1,000 บาท โดยอายุ 2 ปี 7 เดือน นับจากวันออกหุ้นกู้ รวมทั้งครบกำหนดไถ่ถอนปี พ.ศ. 2568 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน รวมวงเงินเสนอขายหุ้นกู้ครั้งนี้ไม่เกิน 300 ล้านบาท
โดยบริษัทจะมีการจ่ายผลตอบแทนในรูปแบบดอกเบี้ยคงที่ร้อยละ 5.50 ต่อปี ตลอดอายุหุ้นกู้ รวมทั้งมีการกำหนดการชำระดอกเบี้ยของหุ้นกู้ SCN ให้ตรงกับวันที่ 11 กุมภาพันธ์, 11 พฤษภาคม, 11 สิงหาคม 11 พฤศจิกายน ของทุกปีจนถึงวันครบกำหนดไถ่ถอน (กำหนดชำระดอกเบี้ยครั้งแรก คือ วันที่ 11 พฤศจิกายน 2565 และจะทำการชำระดอกเบี้ยหุ้นกู้งวดสุดท้ายในวันครบกําหนดไถ่ถอนหุ้นกู้)
ทั้งนี้ วันครบกำหนดชำระดอกเบี้ยครั้ง แรก คือ วันที่ 11 พฤศจิกายน 2565 และจะทำการชำระดอกเบี้ยหุ้นกู้งวดสุดท้ายในวันครบ กําหนดไถ่ถอนหุ้นกู้
อย่างไรก็ดี ระยะเวลาเสนอขายหุ้นของบริษัท สแกน อินเตอร์ จำกัด (มหาชน) ครั้งที่ 1 ในระหว่างวันที่ 8-10 สิงหาคม 2565 ซึ่งหากนักลงทุนสถาบันและนักลงทุนรายใหญ่ที่สนใจสามารถติดต่อจองซื้อหุ้นกู้ของ SCN ได้ผ่านทางผู้จัดจำหน่ายทั้ง 3 บริษัทหลักทรัพย์ได้ในช่วงเวลาดังกล่าว
สำหรับเงินที่ได้จากการขายหุ้นกู้ครั้งนี้ บริษัทจะนำไปใช้เพื่อเป็นแหล่งเงินทสำหรับการลงทุนพัฒนากิจการ SCN ในธุรกิจซื้อขายไฟฟ้าจากพลังงานแสงอาทิตย์ภาคเอกชน และธุรกิจต่างๆ เช่น ธุรกิจซ่อมบำรุงรักษารถยนต์โดยสารปรับอากาศ 489 คัน, ธุรกิจซ่อมบำรุงสถานีบริการก๊าซ, ธุรกิจขนส่ง NGV, และธุรกิจซ่อมบำรุงอุปกรณ์เกี่ยวเนื่องกับก๊าซธรรมชาติ (Maintenance) เป็นต้น ประกอบกับใช้เป็นเงินทุนหมุนเวียน และสนับสนุนผลการดำเนินงานของบริษัทและบริษัทในกลุ่มให้เติบโตในอนาคต ตลอดจนชำระคืนเงินกู้ของบริษัทเพิ่มเติม